# אברהם ריזין

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אברהם ריזין, (רייזין), משורר יידיש, מספר, סופר ילדים ומחזאי, עורך ועיתונאי. נולד בבלארוס, בשנת 1875, נפטר בניו יורק, בשנת 1953.

אברהם ריזין נולד לאב סופר עברי ויידשאי, הידוע בראשי התיבות שלו: יק"ר, קלמן רויזין, מחבר ספר השירים העברי הידוע "יונה הומיה", שיצא בברדיצ'ב בשנת 1894. הוא למד עברית מגיל צעיר, אצל אביו ואחר כך אצל סופר עברי אחר, ישעיה-ניסן גולדברג, שכינויו היה "יכנה"ז". ראשית כתיבתו הייתה בשתי הלשונות. שירו הראשון ביידיש נדפס כשהיה רק בן 15, אצל העורך י. ל. פרץ.

אברהם ריזין סיים לימודיו במינסק, וגוייס לצבא הרוסי. בתום שירותו יצא לורשה, ושם הצטרף לחבורת סופרי היידיש הצעירים שחברו לי"ל פרץ. היה בין מנהיגי הקבוצה ומקורב מאוד לפרץ. בורשה החל את עבודת העיתונאות שלו, וכן ערך ספרי לימוד ביידיש, אנתולוגיות של שירה ומקראות לילדים. שיתף פעולה עם אחיו הצעיר, זלמן ריזין, שנתפרסם לימים כמי שחיבר את הלקסיקון הגדול והשלם של סופרי היידיש.

בשנת 1908 השתתף אברהם ריזין באירוע המכונן של תרבות היידיש, ועידת סופרי היידיש בצ'רנוביץ', שבה הוכרזה היידיש כלשון לאומית יהודית. בשנת 1914 היגר לאמריקה והשתקע בניו יורק עד סוף ימיו. בניו יורק פרחה עבודתו העיתונאית, והוא הפך לאחד מראשי המדברים בספרות היידיש החדשה. שיריו הולחנו והפכו לשירי עם מוכרים, שהושרו על ידי ציבורים גדולים של דוברי היידיש.

בשנת 1928 יצא אברהם ריזין לסיור גדול באירופה, וביקר, בין השאר גם בברית המועצות. שם הוצא אחיו זלמן ריזין, להורג, עשר שנים מאוחר יותר, כנראה בשנת 1938, על ידי משטרו של סטלין. אברהם ריזין היה קומוניסט ובעל השקפה פוליטית קיצונית, אך הדבר לא סייע להצלת חיי אחיו ושאר הסופרים היהודים. בין שירי העם שלו בולטים שירי המחאה והמהפכה, שהתחבבו על הקהל, וכן שורה של סיפורים קצרצרים שהיו מאוד פופולריים בין שתי המלחמות.

בראשית דרכו הספרותית כתב אברהם ריזין כמה סיפורים ומערכונים בעברית. מתוך מעל 100 כרכים שכתב, סיפורת ושירה, מערכונים ומאמרים, לא תורגם לעברית אף אחד. רק שירים בודדים שלו, מתקופתו האמריקאית, תורגמו לעברית והובאו בכמה אנתולוגיות.

### [עריכה] מספרי אברהם ריזין בעברית

- האחים, סיפור, הוצאת תושיה, ורשה, תרס"ז, 1906.
- איוב, קובץ סיפורים, דפוס אות, 1947.
- בת השדכן, ורשה תרנ"ה, 1895.
- מערכונים, תרגם בן ציון ידידיה, המרכז לתרבות 1947.
- ציורים ורשימות, תרגם חיים נחמן ביאליק, הוצאת מוריה, 1922.
- על נהרות, תשעה מחזורי שירה מספרות יידיש, תרגם וערך שמשון מלצר, מוסד ביאליק, 1957. בתוכם גם שירי אברהם ריזין.

מקור: http://he.wikipedia.org../../../%D7%90/%D7%91/%D7%A8/%D7%90%D7%91%D7%A8%D7%94%D7%9D_%D7%A8%D7%99%D7%96%D7%99%D7%9F.html

קטגוריות: משוררי יידיש | סופרי יידיש | מחזאי יידיש

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש